Diari Oficial de la Generalitat Valenciana


Sumari del DOGV 7493, del 26-03-2015 (2015/2549)

RESOLUCIÓ de 5 de febrer de 2015, de la Direcció General d'Energia, per la qual s'atorga autorització administrativa prèvia per a la construcció d'una xarxa de distribució de gas natural en el municipi de Geldo, província de Castelló, per a gasificar-lo, i s'aprova el projecte d'execució. Expedient número CBREDE/2013/7/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7493

Data del DOGV
:   26-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2549


Data del document
:   05-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Geldo
    * empresa privada

RESOLUCIÓ de 5 de febrer de 2015, de la Direcció General d'Energia, per la qual s'atorga autorització administrativa prèvia per a la construcció d'una xarxa de distribució de gas natural en el municipi de Geldo, província de Castelló, per a gasificar-lo, i s'aprova el projecte d'execució. Expedient número CBREDE/2013/7/12. [2015/2549]  
Antecedents de fet  
El 30 de gener de 2013 Gas Natural Cegas, SA, a través d'un representant degudament acreditat, va presentar davant del Servici Territorial d'Energia de Castelló un escrit en què sol·licitava:  
- Autorització administrativa per a la construcció d'una xarxa de distribució de gas natural en el municipi de Geldo, província de Castelló, per a gasificar-lo,  
- Aprovació del projecte tècnic d'execució, i  
juntament amb l'escrit de presentació d'estes peticions s'acompanyava la documentació següent:  
- Projecte tècnic, firmat per tècnic competent, acompanyat de la seua declaració responsable, subscrit el 24 de gener de 2013.  
- Separates tècniques per a l'obtenció del condicionat tècnic de:  
· Ajuntament de Geldo.  
· Comunitat de Regants de Segorbe.  
· Aguas de Valencia, SA.  
· Iberdrola Distribución Eléctrica, SAU.  
· Telefónica, SA  
El procediment administratiu corresponent a la sol·licitud ha sigut tramitat amb l'expedient de referència CBREDE/2013/7/12, incoat pel Servici Territorial d'Energia de Castelló a este efecte.  
La sol·licitud d'autorització administrativa de la instal·lació i el projecte d'execució han sigut objecte d'informació pública durant el termini de vint dies en:  
- El Diari Oficial de la Comunitat Valenciana de 8 d'agost de 2013, (DOCV 7085),  
- El Butlletí Oficial de la Província de Castelló de 3 d'agost de 2013 (BOPC 93),  
- Els diaris El Periódico Mediterráneo i El Mundo, en l'edició de la província de Castelló de 18 de setembre de 2013.  
D'acord amb la documentació de l'expedient no s'hi han presentat al·legacions.  
D'acord amb el procediment reglamentàriament establit, a fi que en el termini de vint dies presentaren conformitat o oposició a l'autorització sol·licitada i emeteren, si procedia, els condicionats tècnics oportuns al projecte tècnic de la instal·lació, se'n va remetre una separata, referida a la part de la instal·lació corresponent, a les administracions següents, organismes i empreses de servici públic o d'interés general, els béns o drets de les quals a càrrec seu puguen ser afectats per ella, amb el resultat que en síntesi es detalla:  
- Ajuntament de Geldo. Es va sol·licitar informe el 22 de febrer de 2013, i es va reiterar el 10 de juny de 2013. El 21 de juny de 2013 emeté notificació en què manifestava conformitat i es condicionava a l'informe tècnic municipal. Posteriorment, l'empresa peticionària l'acceptava per mitjà d'un escrit de 5 de juliol de 2013.  
  
- Comunitat de Regants de Segorbe. Es va sol·licitar informe el 22 de febrer de 2013, va emetre un informe en què s'indicava que una vegada revisada la documentació rebuda hi havia una sèrie d'indefinicions que feien impossible poder valorar adequadament les actuacions que es pretenien dur a terme. El 3 de juliol de 2013 Gas Natural Cegas, SA, adjuntà una addenda a la separata tècnica que va enviar a la Comunitat de Regants de Segorbe el 15 de juliol de 2013. El 31 de juliol de 2013 la Comunitat de Regants de Segorbe sol·licità un ajornament de la contestació. El 10 de juliol de 2014 es reiterà la sol·licitud de contestació, però no es rebé cap pronunciament.  
  
- Aguas de Valencia, SA. Es va sol·licitar informe el 22 de febrer de 2013, sense que conste en l'expedient cap pronunciament, que es reiterà el 10 de juny de 2013.  
- Iberdrola Distribución Eléctrica, SAU. Es va sol·licitar informe el 22 de febrer de 2013, es va emetre un informe favorable condicionat el 20 de març de 2013. Posteriorment, l'empresa peticionària l'acceptà per mitjà d'un escrit de 15 d'abril de 2013.  
  
- Telefónica, SA. Es va sol·licitar informe el 22 de febrer de 2013, emeté un informe favorable condicionat el 22 de març de 2013. Posteriorment, l'empresa peticionària l'acceptà per mitjà d'un escrit el 30 d'abril de 2013.  
Les instal·lacions l'autorització de les quals se sol·licita són instal·lacions de distribució de gas natural.  
El sol·licitant, Gas Natural Cegas, SA, està inscrit amb el número 7 en el registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
La finalitat que es perseguix amb la construcció de les instal·lacions és dotar d'infraestructura gasista el municipi de Geldo, per a poder fer-hi el subministrament de gas natural i així satisfer les necessitats domèstiques i comercials de la zona, segons la sol·licitud i la documentació presentades.  
El punt de connexió de les instal·lacions sol·licitades per l'empresa peticionària està en el gasoducte amb MOP 16 propietat de Gas Natural Cegas, SA, al sud del nucli urbà de Geldo.  
En el projecte consta delimitada la zona geogràfica per a la qual se sol·licita autorització administrativa (plànol núm. 4221626-QCI 2.1 Rev.00, annex a esta resolució).  
Consta en l'expedient l'informe favorable del Servici Territorial d'Energia de Castelló, òrgan encarregat de la instrucció de l'expedient, i la proposta de resolució del Servici d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
La instrucció i resolució d'este procediment administratiu correspon a la Generalitat, perquè la instal·lació està radicada íntegrament en territori de la Comunitat Valenciana i no està enquadrada en les considerades de competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del procediment present.  
  
D'acord amb l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa prèvia.  
D'acord amb l'article 70.1.b del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la construcció o el seu establiment requerixen l'aprovació del projecte d'execució o el seu detall.  
Els sol·licitants d'autoritzacions d'instal·lacions de distribució de gas natural han de reunir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar prou el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 73.5 de la Llei 34/1998 i amb l'article 81.7 del Reial Decret 1434/2002, de 27 de desembre, que regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la construcció i explotació, en la delimitació de la zona en què s'ha de prestar el subministrament, en els compromisos d'expansió de la xarxa en la zona cotada que ha d'assumir l'empresa sol·licitant i en el termini per a l'execució d'estes instal·lacions i la seua caracterització.  
  
Considerant el que disposa el capítol V «distribució de combustibles gasosos per canalització» del títol IV «ordenació del subministrament de gasos combustibles per canalització» de la Llei 34/1998, de 7 d'octubre, del Sector d'Hidrocarburs, i el capítol II «autoritzacions per a la construcció, ampliació, modificació i explotació d'instal·lacions» del títol IV «procediments d'autorització de les instal·lacions d'emmagatzematge, regasificació, transport i distribució» del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana, perquè no té regulació autonòmica en matèria de procediment d'autorització d'instal·lacions de distribució de gas natural canalitzat.  
  
Per tot això, complits els requisits i els procediments legals i reglamentaris establits en la legislació vigent aplicables, resolc  
  
  
Primer  
Atorgar a Gas Natural Cegas, SA, l'autorització administrativa prèvia per a la construcció d'una xarxa de distribució de gas natural canalitzat en el municipi de Geldo, província de Castelló, per a gasificar-lo, amb les característiques principals següents:   
  
CARACTERÍSTIQUES GENERALS  
Tipus de gas a transportar Gas natural (segona família), amb els requisits mínims de qualitat vigents en cada moment  
Municipis afectats Geldo  
1. ESTACIÓ DE REGULACIÓ I MESURA (ERM)  
Identificació de l'ERM Mòdul soterrat AR-06 (MOP 16/MOP 0,4)  
Ubicació Entrada sud del nucli urbà de Geldo segons plànol núm. 0483208-MC 3.1 Rev. 00, «Projecte d'AA i aprovació d'execució de la xarxa de distribució de gas natural en el municipi de Geldo - Plànol d'ubicació», annex a esta resolució.  
Punt de connexió Xarxa MOP 16 bar que hi ha en el gasoducte XEF-25.43.64.  
Tipus d'instal·lació ERM  
Tipus Q-250  
Qnominal m³(n)/h 500  
Pressió d'entrada (bar) 16  
Pressió d'eixida (bar) 0,4  
Diàmetre línies entrada/eixida () 2/4  
Sistema de calfament NO  
Equipament telemàtic Telecontrol  
Nombre de línies 2  
Tipologia i dimensions Mòdul soterrat AR-06, de 3080 mm x 1540 mm x 1500 mm  
  
  
2. XARXA DE DISTRIBUCIÓ  
Punts de connexió inicial i final Xarxa MOP 16 bar:  
Punt inicial: xarxa existent MOP 16 bar al sud del nucli urbà de Geldo segons plànol núm. 6524766-HB 0.1 Rev. 00, «Projecte d'AA i aprovació d'execució de la xarxa de distribució de gas natural en el municipi de Geldo - Plànol d'ubicació», annex a esta resolució  
Punt final: ERM.  
  
Xarxa MOP 0,4 bar:  
Punt inicial: ERM.  
Punt final: punts de subministrament.  
Longitud i diàmetre nominal La xarxa autoritzada tindrà una longitud total de 2.019 metres, segons el detall següent:  
  
Xarxa MOP 16 bar:  
30 metres de xarxa de 6» de diàmetre.  
Xarxa MOP 0,4 bar:  
378 metres de xarxa de diàmetre 200 mm.  
289 metres de xarxa de diàmetre 160 mm.  
1.015 metres de xarxa de diàmetre 110 mm.  
307 metres de xarxa de diàmetre 90 mm.  
Zona geogràfica autoritzada Zona delimitada per:  
Límit nord: límit del nucli urbà  
Límit sud: límit del nucli urbà  
Límit este: límit del nucli urbà  
Límit oest: límit del terme municipal  
  
  
Segons plànol núm. 8571681-IZV 6.1 Rev. 00 «Projecte d'AA i aprovació d'execució de la xarxa de distribució de gas natural en el municipi de Geldo - Pla d'àrees d'autorització», annex a esta resolució.  
  
  
En l'àrea geogràfica autoritzada l'empresa peticionària estarà obligada a realitzar en els terminis i condicions establits normativament les connexions i la connexió de nous consumidors o ampliació dels actuals que se'ls plantege, sense perjuí dels règims d'autorització i econòmics que siguen d'aplicació a les connexions i connexions citades.  
Traçat Canalització de gas natural des del gasoducte que alimenta Segorbe amb MOP 16 bar, per mitjà de 30 m de canonada d'acer Ø6 fins a la nova estació de regulació ERM MOP 16 bar/MOP 0,4 bar, d'ací ix la xarxa en MOP 0,4 bar.  
  
La canalització discorrerà íntegrament pel terme municipal de Geldo. El ramal principal partirà des de l'ERM per l'avinguda Castellón i el carrer San Francisco, es bifurcarà pels carrers Santísimo Cristo de la Luz, Higueras, San Gil, Talega, Eras, San Vicente, Vista Alegre i plaça d'España, tot això segons el plànol núm. 0903528-FA 4.1 Rev. 00 «Projecte d'AA i aprovació d'execució de la xarxa de distribució de gas natural en el municipi de Geldo - Pla de traçat», annex a esta resolució.  
  
Tipus constructiu Canalització soterrada en rasa  
Pressió màx. operació MOP (bar) MOP 16 bar i MOP 0,4 bar, segons tipus de xarxa.  
Pressió de garantia (bar) La pressió mínima a garantir en els diferents punts de la xarxa és de 0,05 bar en els trams amb MOP 0,4 bar i de 3 bar en els trams amb MOP 16 bar (segons article 65.2 del Reial Decret 1434/2002)  
Material Xarxa MOP 16 bar: acer qualitat API 5L Gr B, que correspon a una qualitat L245GA segons UNE 10883  
Xarxa MOP 0,4 bar: polietilé PE100  
Espessor Xarxa MOP 16 bar: 3,6 mm  
Xarxa MOP 0,4 bar: SDR (diàmetre/espessor): 17,6  
Elements auxiliars Vàlvules de sectorització, Te de presa en càrrega i resta d'accessoris necessaris per a la funcionalitat correcta de la xarxa  
  
  
El pressupost final segons el projecte presentat puja a cent quaranta-un mil huit-cents un euros amb trenta-huit cèntims d'euro (141.801,38 ?).  
L'autorització administrativa present s'atorga a l'empara de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions següents:  
1. El titular de la instal·lació constituirà en el termini d'un mes una garantia per valor de dos mil huit-cents trenta-sis euros amb tres cèntims d'euro (2.836,03 ?), import del dos per cent (2 %) del pressupost total de les instal·lacions afectades que figuren en esta resolució, per a garantir el compliment de les seues obligacions, d'acord amb l'article 82 del Reial Decret 1434/2002 de 27 de desembre.  
  
La fiança es constituirà a favor d'esta Direcció General d'Energia en la Tresoreria del Servici Territorial de Castelló de la Conselleria d'Hisenda i Administració Pública, de conformitat amb l'Orde de 14 de febrer de 1986 i amb l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Constituïda la fiança, abans del termini d'un mes des de la notificació d'esta resolució el titular haurà de presentar en el Servici Territorial d'Energia de Castelló la Carta de Pagament-Resguard emesa per la citada tresoreria, com a acreditació del compliment de l'obligació citada.  
  
La fiança serà tornada al titular d'esta autorització, amb sol·licitud prèvia, una vegada que davant del Servici Territorial d'Energia de Castelló l'interessat justifique el compliment de les obligacions derivades d'esta autorització i el servici territorial citat formalitze l'acta de posada en marxa de les instal·lacions a què es referix la resolució present.  
  
2. El titular d'esta autorització complirà amb les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, amb el punt 3 de l'article 10 del Reial Decret 1434/2002, de 27 de desembre, i amb la resta de l'ordenament jurídic aplicable a l'exercici d'esta activitat vigent en cada moment. En especial, estarà obligat a ampliar les instal·lacions de distribució i a facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular d'esta autorització tindrà, com a distribuïdor, els drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i l'article 10 del Reial Decret 1434/2002, de 27 de desembre.  
4. Esta autorització en cap cas concedirà al titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a fer les instal·lacions, d'acord amb la legislació sectorial corresponent o amb altres disposicions aplicables i, en especial, les relatives a l'ordenació del territori i del medi ambient, tot això segons l'article 73.4 de la Llei 34/1998, de 7 d'octubre.  
  
5. Serà causa de revocació d'esta autorització l'incompliment de les condicions que s'hi expressen, la variació substancial de les característiques descrites en la documentació presentada que n'han determinat l'atorgament o altres causes previstes en l'ordenament jurídic.  
  
6. El titular d'esta autorització comunicarà anualment a la Direcció General d'Energia un resum de la base de dades dels consumidors connectats a les instal·lacions autoritzades en la resolució present, segons el que disposa l'incís l) de l'apartat 3 de l'article 10 del Reial Decret 1434/2002, de 27 de desembre, en què vindrà especificat el nombre d'altes i baixes, si és el cas, de l'últim any.  
  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural canalitzat descrites en el punt primer d'esta resolució, redactat pel tècnic titulat competent, segons la seua declaració responsable de 24 de gener de 2013, i habilitar el titular d'esta resolució a construir la instal·lació interessada d'acord amb les condicions que a continuació es relacionen:  
  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular. En el cas que siga necessari introduir modificacions respecte de la documentació presentada i aprovada, el titular de la resolució present haurà de sol·licitar prèviament a esta direcció general l'aprovació corresponent.  
  
2. La instal·lació complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la ITC-ICG 01 «instal·lacions de distribució de combustibles gasosos per canalització», així com les disposicions i normes tècniques que li siguen d'aplicació. També la construcció de les instal·lacions aprovades per este acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
  
3. El termini d'execució de les obres serà de 12 mesos a comptar a partir de la data en què es notifique esta resolució. No obstant això, abans del final d'este termini, l'empresa peticionària podrà sol·licitar una ampliació concreta del termini per mitjà de sol·licitud motivada davant d'esta Direcció General d'Energia, acompanyant a este efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la resolució present estarà obligat a complir els deures i obligacions derivats de la legislació de prevenció de riscos laborals vigent durant la construcció.  
5. Tècnics en la matèria adscrits a esta direcció general o al servici territorial d'energia corresponent podran realitzar les comprovacions i les proves que consideren necessàries durant les obres i quan finalitzen, en relació amb la seua adequació a la documentació tècnica presentada, amb el compliment de la legislació vigent i amb les condicions d'esta resolució. A este efecte, el titular de la resolució present haurà de comunicar al servici territorial d'energia corresponent amb l'antelació adequada l'inici de les obres.  
Així mateix, el titular de la resolució present estarà obligat a comunicar per escrit i amb la diligència adequada, a esta direcció general i al servici territorial d'energia corresponent, les incidències dignes de menció que es produïsquen durant l'execució.  
6. Finalitzades les obres de construcció i realitzades les proves corresponents, el titular d'esta resolució sol·licitarà l'autorització d'explotació (o acta de posada en marxa) prevista en l'article 85 del Reial Decret 1434/2002, de 27 de desembre. Amb esta comunicació s'acompanyarà un certificat de direcció i final d'obra, subscrit per persona facultativa competent, en què conste que la instal·lació s'ha realitzat d'acord amb la normativa, amb les especificacions previstes en el projecte d'execució aprovat i amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra no vinga visat pel col·legi professional corresponent, s'acompanyarà de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389 de 3 de novembre de 2010.  
  
7. Una vegada atorgada l'autorització d'explotació (o acta de posada en marxa), incloses les possibles autoritzacions parcials, de la instal·lació interessada en este procediment, en el termini màxim de 10 dies el servici territorial d'energia corresponent ho comunicarà a esta direcció general.  
8. Esta direcció general, amb el tràmit previ de l'oportú procediment, deixarà sense efecte l'aprovació present en qualsevol moment que observe incompliment o inobservança de les condicions imposades.  
  
  
  
Tercer  
Ordenar:  
- La publicació de la resolució present en el Diari Oficial de la Comunitat Valenciana i en el Butlletí Oficial de la Província de Castelló.  
- La notificació d'esta resolució a Gas Natural Cegas, SA, a totes les administracions o organismes públics i a empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, un condicionat tècnic al projecte d'execució.  
Tot això de conformitat amb l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la publicació es realitzarà, a més, als efectes de notificació de la resolució present, als interessats que siguen desconeguts, que s'ignore el lloc o domicili per a notificar-los-la o el mitjà que permeta tindre constància d'haver-la rebuda ells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra esta resolució, que no posa fi a la via administrativa, pot interposar-se un recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà de la notificació, d'acord amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
València, 5 de febrer de 2015.- El director general d'Energia: Antonio Cejalvo Lapeña.  
  
  
  
ANNEX  
  
- Plànol núm. 2810898-ITL 9.1 Rev.00 «Projecte d'AA i aprovació d'execució de la xarxa de distribució de gas natural en el municipi de Geldo - Plànol d'àrees d'autorització».  
- Plànol núm. 3728335-YB 3.1 Rev.00 «Projecte d'AA i aprovació d'execució de la xarxa de distribució de gas natural en el municipi de Geldo - Plànol de traçat».  
- Plànol núm. 9865387-GO 7.1 Rev. 00, «Projecte d'AA i aprovació d'execució de la xarxa de distribució de gas natural en el municipi de Geldo - Plànol d'ubicació».  
  
Accessibles en el lloc d'Internet http://www.indi.gva.es/web/energia/energia